Publicēts:
Latvijas Vēstnesis
, 96,
20.06.2012.
Izdevējs: 
Saeima
Veids: 
likums
Pieņemts: 
31.05.2012.
Stājas spēkā: 
01.07.2012.
Attēlotā redakcija:
 01.01.2017. - ...
Grozījumi:
30.11.2015. likums / LV, 248, 18.12.2015. / Stājas spēkā 01.01.2016.
23.11.2016. likums / LV, 241, 10.12.2016. / Stājas spēkā 01.01.2017.
Saeima ir pieņēmusi un Valsts
prezidents izsludina šādu likumu:
Oficiālo publikāciju un tiesiskās informācijas likums
1.pants. Likuma mērķis
Šā likuma mērķis ir nodrošināt privātpersonu tiesības būt informētām par savām tiesībām un pienākumiem,
reglamentējot tām saistošo tiesību aktu un oficiālo paziņojumu izsludināšanu, publicēšanu, spēkā esamību un
pieejamību.
2.pants. Oficiālais izdevums “Latvijas Vēstnesis” un tajā publicētās informācijas tiesiskais statuss
(1) Oficiālais izdevums “Latvijas Vēstnesis” (turpmāk — oficiālais izdevums) ir Latvijas Republikas oficiālais
izdevums, un tajā publicētā informācija ir oficiāla publikācija. Informāciju oficiālajā izdevumā publicē elektroniski šajā
likumā un citos normatīvajos aktos noteiktajā kārtībā tīmekļa vietnē www.vestnesis.lv.
(2) Oficiālā publikācija ir publiski ticama un saistoša. Neviens nevar aizbildināties ar oficiālajā izdevumā publicēto
tiesību aktu vai oficiālo paziņojumu nezināšanu.
3.pants. Oficiālajā izdevumā publicējamā informācija
(1) Oficiālajā izdevumā publicē ārējos normatīvos aktus, kā arī citus tiesību aktus un oficiālos paziņojumus, ja to
publicēšanu šajā izdevumā paredz ārējie normatīvie akti. Pašvaldību saistošos noteikumus oficiālajā izdevumā publicē
likumā “
Par pašvaldībām
” noteiktajā apjomā.
(2) Oficiālajā izdevumā nepublicē valsts noslēpumu saturošu informāciju un ierobežotas pieejamības informāciju.
(3) Ja ārējais normatīvais akts paredz noteikta veida tiesību aktu publicēšanu, bet konkrētais attiecīgā veida tiesību
akts satur valsts noslēpumu vai ierobežotas pieejamības informāciju, to nepublicē.
4.pants. Likuma izsludināšana un spēkā stāšanās
(1) Likumu izsludina 
Satversmē
 noteiktajos termiņos, publicējot to oficiālajā izdevumā.
(2) Ja 
Satversmē
 noteiktajos gadījumos Valsts prezidenta vietā likumu izsludina Saeimas priekšsēdētājs, to īpaši
norāda.
1
/
6
(3) 
Satversmē
 noteiktos likuma izsludināšanas termiņus un spēkā stāšanās termiņu sāk skaitīt ar nākamo dienu
pēc notikuma, kurš nosaka termiņa sākumu.
5.pants. Saeimas lēmuma spēkā stāšanās un publicēšana
Saeimas lēmums stājas spēkā tā pieņemšanas brīdī, ja pašā lēmumā nav noteikts cits spēkā stāšanās termiņš.
Saeimas pieņemtu vispārējas nozīmes lēmumu vai informāciju par to publicē oficiālajā izdevumā.
6.pants. Valsts prezidenta tiesību aktu spēkā stāšanās un publicēšana
Valsts prezidenta izdots tiesību akts stājas spēkā tā parakstīšanas brīdī, ja ārējā normatīvajā aktā nav noteikts
citādi. Valsts prezidenta vispārējas nozīmes tiesību aktu vai informāciju par to publicē oficiālajā izdevumā.
7.pants. Ministru kabineta un Ministru prezidenta tiesību aktu izsludināšana, publicēšana un spēkā
stāšanās
(1) Ministru kabineta noteikumus, instrukcijas vai ieteikumus izsludina, tos publicējot oficiālajā izdevumā.
(2) Ministru kabineta noteikumi, instrukcijas vai ieteikumi stājas spēkā nākamajā dienā pēc to izsludināšanas, ja
pašā tiesību aktā nav noteikts cits tā spēkā stāšanās termiņš. Ja saskaņā ar likumu Ministru kabineta instrukcijām,
ieteikumiem vai to daļai piešķirts ierobežotas pieejamības statuss, instrukcijas vai ieteikumi stājas spēkā to izdošanas
dienā, ja pašā tiesību aktā nav noteikts cits tā spēkā stāšanās termiņš.
(3) Ministru kabineta sēdes protokollēmums stājas spēkā tā pieņemšanas brīdī. Ministru kabineta un Ministru
prezidenta rīkojums, izņemot administratīvo aktu, stājas spēkā tā parakstīšanas brīdī.
(4) Ministru kabineta sēdes protokolu, Ministru kabineta vai Ministru prezidenta rīkojumu publicē oficiālajā
izdevumā, izņemot protokolu, rīkojumu vai tā daļu, attiecībā uz kuru īpaši norādīts, ka tā nav publicējama.
8.pants. Tiesību aktu izsludināšana un publicēšana ārkārtējos gadījumos
(1) Ārkārtējos gadījumos Valsts prezidents vai attiecīgi Saeimas priekšsēdētājs ir tiesīgs izsludināt likumu, nolasot
to sabiedriskajā elektroniskajā plašsaziņas līdzeklī vai, ja tas nav pieejams, tad pēc izsludinātāja izvēles citā
elektroniskajā plašsaziņas līdzeklī. Šādā veidā izsludinātu likumu nekavējoties publicē oficiālajā izdevumā, norādot,
kādā veidā un kad likums izsludināts.
(2) Šā panta pirmajā daļā noteiktajā kārtībā ārkārtējos gadījumos var darīt zināmus Valsts prezidenta tiesību aktus,
Saeimas lēmumus, kā arī Ministru kabineta un Ministru prezidenta tiesību aktus.
9.pants. Ārējo normatīvo aktu piemērošana
(1) Piemērojot normatīvos aktus, ievēro šādu ārējo normatīvo aktu juridiskā spēka hierarhiju:
1) 
Satversme
;
2) likumi;
3) Ministru kabineta noteikumi;
4) pašvaldību saistošie noteikumi.
(2) Ārējie normatīvie akti, kurus savas autonomās kompetences jautājumos izdevusi atvasināta publisko tiesību
juridiskā persona (autonoms publisko tiesību subjekts), juridiskā spēka hierarhijā pielīdzināmi Ministru kabineta
noteikumiem, ja likums nenosaka citādi.
(3) Latvijai saistošu starptautisko tiesību normu un Eiropas Savienības tiesību normu piemērošanu nosaka
starptautiskie līgumi un citi tiesību akti.
2
/
6
(4) Normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus.
(5) Ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras
pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.
(6) Ja konstatē pretrunu starp:
1) dažāda juridiska spēka tiesību normām, piemēro to tiesību normu, kurai ir augstāks juridiskais spēks;
2) vienāda juridiska spēka vispārējo un speciālo tiesību normu, vispārējo tiesību normu piemēro tiktāl, ciktāl to
neierobežo speciālā tiesību norma;
3) vienāda juridiska spēka tiesību normām, piemēro jaunāko tiesību normu (noteicošais ir tiesību normas
pieņemšanas datums);
4) vienāda juridiska spēka jaunāku vispārējo tiesību normu un vecāku speciālo tiesību normu, vecāko speciālo
tiesību normu piemēro tiktāl, ciktāl tās mērķis nav pretrunā ar jaunākas vispārējās tiesību normas mērķi.
10.pants. Oficiālo paziņojumu publicēšana
(1) Oficiālajā izdevumā kā oficiālus paziņojumus publicē publisko reģistru ierakstus, publisko tiesību subjektu, to
amatpersonu un privātpersonu sludinājumus, paziņojumus vai informāciju, ja to oficiālu publicēšanu paredz ārējie
normatīvie akti.
(2) Oficiālajā izdevumā Valsts prezidents, Saeimas priekšsēdētājs un Ministru prezidents var publicēt vispārējas
nozīmes informāciju.
11.pants. Informācijas iesniegšana publicēšanai
(1) Informācijas iesniedzējs nodrošina, lai publicēšanai iesniegtā informācija atbilstu valsts noslēpuma, ierobežotas
pieejamības informācijas un fizisko personu datu aizsardzības prasībām.
(2) Publisko tiesību subjekts informāciju publicēšanai iesniedz elektroniski. Ja publicējamā dokumenta oriģināls ir
papīra formā, par elektroniski iesniegtā dokumenta atbilstību oriģinālam atbild attiecīgās informācijas iesniedzējs.
(3) Privātpersona informāciju publicēšanai iesniedz šā panta otrajā daļā norādītajā veidā vai papīra formā, apliecinot
dokumenta saturu ar parakstu.
12.pants. Informācijas publicēšana oficiālajā izdevumā
(1) Oficiālo izdevumu publicē elektroniski kā periodisko izdevumu, norādot laidiena numuru un publicēšanas
datumu.
(2) Oficiālā izdevuma izdevējs nodrošina publicētās informācijas atbilstību iesniegtajai informācijai un iespēju
pārliecināties par publicētās informācijas nemainīgumu no tās publicēšanas brīža.
13.pants. Oficiālās publikācijas nodrošināšanas izmaksas
(1) Oficiālās publikācijas un tās pieejamības nodrošināšanas izmaksas sedz no maksas par oficiālo publikāciju,
kuru maksā informācijas iesniedzējs, ja likumā vai Ministru kabineta noteikumos nav paredzēts citādi. Ministru
kabinets nosaka maksas apmēru par oficiālo publikāciju, maksas iekasēšanas kārtību un atvieglojumus.
(2) Par oficiālo publikāciju nemaksā tie informācijas iesniedzēji, kuri iesniedz publicēšanai šā likuma 
4.
, 
5.
, 
6. 
un
7.pantā
 un 
10.panta
 otrajā daļā minēto informāciju, kā arī no valsts budžeta finansētās valsts iestādes, kuras iesniedz
publicēšanai tādus tiesību aktus, kuru publicēšanu oficiālajā izdevumā paredz ārējie normatīvie akti.
14.pants. Par oficiālo publikāciju atbildīgās institūcijas un to kompetence
3
/
6
(1) Tieslietu ministrija ir vadošā (augstākā) iestāde oficiālās publikācijas un tajā ietvertās informācijas
sistematizācijas jomā.
(2) Valsts aģentūra "Latvijas Vēstnesis" īsteno valsts politiku oficiālās publikācijas un tajā ietvertās informācijas
sistematizācijas jomā, tajā skaitā izdod žurnālu "Jurista Vārds" un citādi veicina izpratni par normatīvajos aktos
noteiktajām privātpersonu tiesībām un pienākumiem, kā arī nodrošina valsts oficiālās informācijas sniegšanu, oficiālās
publikācijas un tajā ietvertās informācijas sistematizācijas procesu.
(3) Valsts aģentūra “Latvijas Vēstnesis” ir oficiālā izdevuma izdevējs.
(Ar grozījumiem, kas izdarīti ar 
23.11.2016
. likumu, kas stājas spēkā 
01.01.2017.
)
15.pants. Oficiālo publikāciju informācijas sistēma
(1) Oficiālo publikāciju informācijas sistēma ir valsts informācijas sistēma, kurā nodrošina oficiālo publikāciju un
tajā ietvertās informācijas sistematizēšanu.
(2) Oficiālo publikāciju informācijas sistēmas īpašniece ir Latvijas valsts. Oficiālo publikāciju informācijas sistēmas
pārzine ir Tieslietu ministrija un turētāja — valsts aģentūra “Latvijas Vēstnesis”.
(3) Oficiālo publikāciju informācijas sistēmas uzturēšanu un attīstību finansē no valsts budžeta dotācijas, maksas
par oficiālajām publikācijām un citiem ieņēmumiem.
16.pants. Tiesību aktu sistematizācija
(1) Valsts aģentūra “Latvijas Vēstnesis” nodrošina tiesību aktu sistematizāciju tīmekļa vietnē www.likumi.lv.
Ministru kabinets nosaka tiesību aktu sistematizācijas minimālās prasības un kārtību.
(2) Sistematizētie tiesību akti nav saistoši. Ja tiek konstatēta pretruna starp sistematizēto tiesību aktu un tiesību
akta oficiālo publikāciju, vadās pēc oficiālās publikācijas.
17.pants. Oficiālā izdevuma un sistematizēto tiesību aktu pieejamība
(1) Oficiālais izdevums ir brīvi un bez maksas pieejams pastāvīgajā tiešsaistes režīmā tīmekļa vietnē
www.vestnesis.lv.
(2) Valsts aģentūras “Latvijas Vēstnesis” sistematizētie tiesību akti ir brīvi un bez maksas pieejami tīmekļa vietnē
www.likumi.lv.
(3) Valsts nodrošina, ka ikviens var bez maksas iepazīties ar oficiālo izdevumu un sistematizētajiem tiesību aktiem
valsts un pašvaldību bibliotēkās, kā arī valsts un pašvaldību nodrošinātajos publiskajos interneta pieejas punktos.
(4) Ikviens var pieprasīt, lai oficiālā izdevuma izdevējs nodrošina oficiālās publikācijas apliecinātas izdrukas
izgatavošanu papīra formā par samaksu, kas nepārsniedz tās pašizmaksu. Šādai izdrukai ir informatīvs raksturs.
18.pants. Oficiālās publikācijas un sistematizēto tiesību aktu atkalizmantošana
(1) Oficiālā publikācija un tīmekļa vietnē www.likumi.lv sistematizētie tiesību akti atkalizmantošanai ir pieejami
normatīvajos aktos par informācijas atklātību noteiktajā kārtībā. Ministru kabinets nosaka maksu par oficiālās
publikācijas un tīmekļa vietnē www.likumi.lv sistematizēto tiesību aktu nodošanu atkalizmantošanai.
(2) Oficiālās publikācijas un tās sistematizācijas rezultātā radītās informācijas atkalizmantošanu organizē oficiālo
publikāciju informācijas sistēmas turētājs. Oficiāli publicēto Uzņēmumu reģistra ziņu atkalizmantošanu organizē
Uzņēmumu reģistra informācijas sistēmas turētājs.
(3) Pārpublicējot ārējo normatīvo aktu, nodrošina tā atbilstību oficiālajai publikācijai, kā arī norāda oficiālā izdevuma
datumu un laidiena numuru, kurā publicēts šis normatīvais akts un tā grozījumi, ja tādi ir bijuši.
4
/
6
Likums stājas spēkā 2012.gada 1.jūlijā. 
Likums Saeimā pieņemts 2012.gada 31.maijā.
Valsts prezidents A.Bērziņš
Rīgā 2012.gada 20.jūnijā
19.pants. Oficiālo publikāciju nodošana arhīvā un nacionālā kultūras mantojuma pastāvīga saglabāšana
Oficiālā izdevuma izdevējs oficiālās publikācijas nodod:
1) pastāvīgā valsts glabāšanā Latvijas Nacionālajā arhīvā. Kārtējā gada oficiālās publikācijas pastāvīgā valsts
glabāšanā Latvijas Nacionālajam arhīvam nodod līdz nākamā gada 31.decembrim;
2) Latvijas Nacionālajai bibliotēkai vienas darba dienas laikā no laidiena publicēšanas dienas, lai nodrošinātu
oficiālās publikācijas kā nacionālā kultūras mantojuma pastāvīgu saglabāšanu, apstrādi un izmantošanu.
Pārejas noteikumi
1. Ar šā likuma spēkā stāšanos spēku zaudē likums “
Par likumu un citu Saeimas, Valsts prezidenta un Ministru
kabineta pieņemto aktu izsludināšanas, publicēšanas, spēkā stāšanās kārtību un spēkā esamību
” (Latvijas Republikas
Saeimas un Ministru Kabineta Ziņotājs, 1994, 13.nr.; 2003, 8.nr.; Latvijas Vēstnesis, 2009, 205.nr.).
2. Ministru kabinets līdz 2013.gada 1.janvārim izdod šajā likumā paredzētos noteikumus. Līdz šā likuma 
16.panta
pirmajā daļā paredzēto Ministru kabineta noteikumu spēkā stāšanās dienai ir piemērojami Ministru kabineta 2004.gada
13.aprīļa noteikumi Nr.279 “
Noteikumi par normatīvo aktu sistematizāciju
”, ciktāl tie nav pretrunā ar šo likumu.
3. Līdz valsts aģentūras "Latvijas Vēstnesis" izveidošanai tās uzdevumu izpildi nodrošina valsts sabiedrība ar
ierobežotu atbildību "Latvijas Vēstnesis". Ministru kabinets, nosakot valsts aģentūras "Latvijas Vēstnesis"
izveidošanas termiņu, pieņem lēmumu par finanšu līdzekļu piešķiršanu no valsts budžeta šā likuma 
13.panta
 otrajā
daļā, 
14.panta
 otrajā daļā un 
15.panta
 trešajā daļā noteikto uzdevumu izpildei.
(
23.11.2016
. likuma redakcijā, kas stājas spēkā 
01.01.2017.
)
4. Šā likuma spēkā stāšanās neskar to oficiālo publikāciju spēkā esamību, kuras publicētas pirms šā likuma
spēkā stāšanās. Tiesību akti, kuri oficiāli publicēti pirms šā likuma spēkā stāšanās un ir pieejami elektroniski tīmekļa
vietnē www.vestnesis.lv, ir informatīvi.
5. Oficiālajā izdevumā tiek saglabāta oficiālā laikraksta “Latvijas Vēstnesis” laidienu numerācija.
6. Līdz spēkā stājas grozījumi tajos normatīvajos aktos, kuri paredz tiesību aktu un oficiālo paziņojumu
izsludināšanu vai publicēšanu laikrakstā “Valdības Vēstnesis”, laikrakstā “Latvijas Vēstnesis” vai oficiālajā laikrakstā
(izdevumā), šāda informācija publicējama oficiālajā izdevumā.
7. Līdz 2013.gada 1.janvārim līdztekus oficiālajam izdevumam tiek izdots oficiālais laikraksts “Latvijas Vēstnesis”.
Ja starp oficiālo publikāciju oficiālajā izdevumā un oficiālajā laikrakstā “Latvijas Vēstnesis” rodas pretrunas, priekšroka
dodama publikācijai oficiālajā laikrakstā “Latvijas Vēstnesis”.
8. Līdz 
euro
 ieviešanas dienai Latvijas Republikā oficiālajā izdevumā publicē informāciju par Latvijas Bankas
attiecīgajā dienā noteikto ārvalstu valūtu kursu attiecībā pret latu.
9. Ministru kabinets izvērtē oficiālā izdevuma drošumu un pieejamību un līdz 2012.gada 1.novembrim iesniedz
Saeimai ziņojumu par to.
5
/
6
© Oficiālais izdevējs "Latvijas Vēstnesis"
6
/
6